RESOLUCIÓN do 13 de outubro de 2005 pola que se convocan dous cursos básicos de primeiros auxilios e urxencias vitais.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 26/10/2005

Dentro das actividades programadas para o ano 2005, e conforme as funcións atribuídas pola Lei 1/2005, do 4 de xaneiro, do Centro de Estudos Xudiciais e Seguridade Pública de Galicia, anúnciase a realización de dous cursos básicos de primeiros auxilios e urxencias vitais, segundo o previsto no artigo 23 da Lei 3/1992, do 23 de marzo, de coordinación das policías locais, que deberá desenvolverse conforme as seguintes bases:
Obxectivos.
Coñecer o significado da técnica asistencial, evidenciar dominio na práctica das técnicas de rescate e auxilio e coñecer a importancia de traumatismos, queimaduras, conxelacións, tratamento en caso de infarto, etc., e a súa gravidade, así como clarificar a actuación da policía neste tema.
Destinatarios.
Os cursos van dirixidos aos membros dos corpos das policías locais de Galicia e aos membros da Unidade do CNP adscrita á Comunidade Autónoma de Galicia.
Inscrición.
A inscrición dos participantes será totalmente gratuíta.
Prazas.
30 prazas por curso.
Solicitudes.
1. O persoal que desexe participar nestes cursos deberán presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 8 de novembro de 2005, ás 13.00 horas.
3. As instancias deberán enviarse ao Centro de Estudos Xudiciais e Seguridade Pública de Galicia; avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
Os cursos desenvolveranse nas seguintes datas:
Primeiro curso: do 14 ao 18 de novembro de 2005.
Segundo curso: do 21 ao 25 de novembro de 2005.
O horario será de 16.00 a 20.00 horas, agás os días 18 e 25 que será en horario de 9.30 a 13.30 horas.
Contido.
-Traumatismos craneoencefálicos e da columna.
-Traumatismos toraco-abdominais.
-Fracturas, escordaduras e contusións.
-Conxelación.
-Primeiros auxilios. Hemorraxias. Hemostasia. Feridas.
-O infarto. A anxina de peito, etc.
Relación de admitidos.
A relación de admitidos publicarase o día 10 de novembro a partir das 14.00 horas, no taboleiro de anuncios do Centro de Estudos Xudiciais e Seguridade Pública de Galicia, ou ben poden confirmar a súa asistencia chamando ao teléfono 986 59 02 41.
Lugar.
Sede do Centro de Estudos Xudiciais e Seguridade Pública de Galicia, sita na avda. da Cultura, s/n, no concello da Estrada.
Certificado de asistencia.
Ao remate dos cursos entregaráselles un certificado de asistencia a aquelas persoas que acrediten a súa participación continuada neles.
Modificacións.
O Centro de Estudos Xudiciais e Seguridade Pública de Galicia poderá modificar o desenvolvemento dos cursos para adaptalos ás necesidades da administración e ás continxencias que poidan xurdir.
A Estrada, 13 de outubro de 2005.
Carlos Suárez-Mira Rodríguez
Director do Centro de Estudos Xudiciais
e Seguridade Pública de Galicia